Mar 18,2016
ఎయిర్‌టెల్‌ చేతికి వీడియోకాన్‌ స్పెక్ట్రమ్‌
న్యూఢిల్లీ: వీడియోకాన్‌ తన టెలికాం పవన తరంగాల (స్పెక్ట్రమ్‌) విక్రయాన్ని కొనసాగిస్తోంది. తాజా దేశంలోని ఆరు సర్కిళ్లలో వీడియోకాన్‌ సంస్థకు చెందిన 1800 మెగాహెర్జ్‌ స్పెక్ట్రమ్‌ను తాము కొనుగోలు చేయనున్నట్లు టెలికాం దిగ్గజం ఎయిర్‌టెల్‌ వెల్లడించింది. ఇందుకు సంబంధించి వీడియోకాన్‌ టెలికమ్యునికేషన్స్‌ సంస్థతో ఒక నిర్దిష్టమైన ఒప్పందం కుదుర్చుకున్నట్లుగా తెలిపింది. ఈ ఒప్పందం విలువ దాదాపు రూ.4,428 కోట్లు. తాజా కొనుగోలు ఒప్పందం మూలంగా 2032 వరకు ఆరు సర్కిళ్లలో వీడియోకాన్‌కు చెందిన 1800 మెగాహెర్జ్‌ బ్యాండ్‌ స్పెక్ట్రమ్‌ను ఎయిర్‌టెల్‌ తన అవసరాలకు వినియోగించుకోనేందుకు వెసులుబాటు కుదరనుందని ఎయిర్‌టెల్‌ బీఎస్‌ఈకి తెలిపింది. .
మీ స్నేహితులకు రికమెండ్ చెయ్యండి